བཀའ་གསང་ཟབ་ཆོས་མཁའ་ཁྱབ་རང་གྲོལ་ལསཿ གནས་འདྲེན་ཁམས་
བཀའ་
གསུམ་རང་གྲོལ་བསྡུས་པ་བཞུགསཿ
F
577
Π

གཏེར་ པདྨ་བདུད་འདུལ་གྱི་གསུང་ གསར།
ý aRKARPPPརྩ་གསུམ་ཞི་ཁྲོའི་ཚོགས་ལ་ཕྱག་འཚལ་ལོ༔ བདག་འདྲ་སངས་རྒྱས་གཉིས་པ་ཡིས༔ ཐེག་ཆེན་སེམས་བསྐྱེད་ལམ་པོ་ཆེ༔
མཁའ་ཁྱབ་སེམས་ཅན་མ་ལུས་པཿ རིགས་དྲུག་བར་དོའི་གནས་ནས་དྲངས དབང་བསྐུར་དབྱིངས་སུ་སྤར་བའི་ཐབསཿ ཐར་ལམ་གནས་འདྲེན་འདི་བསྟན་ཏོ༔ ནོར་འཁྲུལ་མེད་པའི་ཕྱག་
སྲོལ་ནིཿ མཚོ་རྒྱལ་ཉིད་ཀྱི་ཡི་གེར་བྲིསཿ གཤིན་དོན་ཡིན་ན་ཚེ་འདས་ཀྱི གཟུགས་བྱང་གདུགས་སོགས་བྲིས་རྒྱབ་ཏུ༔ ཞི་བ་བཞི་བཅུ་རྩ་གཉིས་ཀྱི༔ ས་བོན་ཡིག་འབྲུ་གསལ་བཀོད་
ནསཿ གཟུགས་ཀྱི་འདོན་ཚུལ་གདོང་གཡོག་ལཿ ན་མོ དཀོན་མཆོག་གསུམ་ལ་སྐྱབས་སུ་མཆི ཚེ་འདས་གཙོར་བྱས་འགྲོ་རྣམས་ཀྱི༔ འཁོར་འདས་ཆོས་ཀུན་
578

གནས་འདྲེན་ གཉིས་
བསྡུས་པ།
༔རང་སྣང་དུཿ ཡིན་པར་ཤེས་པར་བྱིན་གྱིས་རློབསཿ ཞེས་དང་རྒྱས་པའི་ལུགས་ཅི་འཛོམ༔ གཟུངས་སྔགས་སྙིང་པོ་སོགས་བྲིས་ཤིང་༔ དེ་ནས་དཀྱིལ་འཁོར་
བཤམ་ཚུལ་ནི༔ ཆོས་ཀྱི་སྒོ་མང་མཆོད་རྟེན་ཀློང་༔ དབུ་མའི་དལ་ལ་རིགས་དྲུག་གི ས་བོན་དྲུག་དང་ཐུབ་དྲུག་དང་༔ ཞལ་ཟས་གླུད་གཏོར་སོགས་བཤམ་ནས༔ དབུ་མའི་ཡར་སྣེ་རིགས་
ལྔའི་དལ༔ གྲུ་བཞི་སྒོ་རྫོགས་རྡུལ་ཚོན་བྱ མིན་ན་རས་བྲིས་དཀྱིལ་འཁོར་སྟེང་ཿ༔ རིགས་ལྔའི་ཞིང་ཁམས་མཛེས་ལྡན་བཀོདཿ སྣང་སྲིད་རྣམ་དག་ཕྱི་ཡི་དལཿ རྡོ་རྗེའི་ལུས་དཀྱིལ་ནང་
གི༌དལཿ བདེ༌སྟོང༌ཏིང༌འཛིན༌གསང༌བའི༌དལཿ མཁའ༌མཉམ༌སེམས༌ཅན༌མ་ལུས༌པཿ དལ་གསུམ་ཀློང་དུ་དྲང་བའི་ཕྱིརཿ ཁྱབ་བརྡལ་ཀློང་ཡངས་ངང་ནས་གྱེརཿ ལས་བྱང་བུམ་སྒྲུབ་
عنا
579
ব

གཏེར་ པདྨ་བདུད་འདུལ་གྱི་གསུང་ གསར།
ཚར་བའི་རྗེསཿ འདི་ལ་སྦྱོར་དངོས་རྗེས་གསུམ་ལྡནཿ ཐོག་མར་སྦྱོར་དོན་བཅུ་གསུམ་བསྟནཿ དང་པོ་དོན་དམ་རང་རིག་བླ་མ་ཀུན་ཏུ་བཟང་པོ་གསལ་བའི་མདུན་དུ་ཚེ་འདས་གཙོར་བྱས་སེམས་ཅན་ཐམས་ཅད་ཀྱི་དམིགས་པའི་རྟེན་
གསལ་བ་ནི༔ ཨཱཿ འཁོར་འདས་མཉམ་བརྡལ་ཡེ་ཤེས་རྩལ༔ རང་རིག་བླ་མ་ཀུན་ཏུ་བཟང་༔ རང་སེམས་སངས་རྒྱས་གསལ་བའི་ངང་༔ མདུན་དུ་ཚེ་འདས་གཟུགས་བྱང་སོགསཿ འགྲོ་ཀུན་
མ་ལུས་རེ་རེ་བཞིན༔ དལ་འབྱོར་ལྡན་ཞིང་སྨིན་གྲོལ་གྱི༔ ཆོས་ཉན་ཚུལ་དུ་གསལ་བར་དམིགསཿ གཉིས་པ་ཚེ་འདས་གཙོར་བྱས་སེམས་ཅན་ཐམས་ཅད་ཀྱི་རྣམ་ཤེས་ངན་སོང་གི་གནས་ནས་བཀུག་པ་ནི
ན་མོ༔ དཀོན་མཆོག་གསུམ་གྱི་བདེན་པ་དང་༔ ཟབ་ཆོས་མཁའ་ཁྱབ་རང་གྲོལ་གྱི༔ རྩ་གསུམ་ཞི་ཁྲོའི་བྱིན་རླབས་དང་ཿ༔ ཆོས་སྐྱོང་སྲུང་མའི་ནུས་མཐུ་ཡིས ཚེ་འདས་གཙོར་བྱས་སེམས་
ཅན་རྣམསཿ ངན་སོང་གསུམ་སོགས་རིགས་དྲུག་གི བར་དོའི་གནས་སུ་གར་ཡོད་ཀྱང་༔ བདེན་གཉིས་བདེན་པས་འདིར་ཁུག་ཅིགཿ ཛཿཧཱུྃ་བཾ་ཧོཿ ལན་གསུམ་ཉེར་གཅིག་སོགས་རྟགས་མ་བྱུང་
གི་ཁར་དུ་བརྗོད་ནས་ ས་ མ་ ཡ་ ཏིཥྛ་ ལྷན ཞེས་སཿ གསུམ་པ་སྤྲོས་པར་དགའ་ན་གྲི་བདུད་སྲི་གཤེད་འདུལ་བ་གུད་དུ་གསལཿ བཞི་པ་གླུད་གཏོར་བསྔོ་བ་ནི༔ ཏིང་ལོ་ཆང་བུ་མར་མེ་བཤམས་ལ་ཨོཾ་ ཨཱཿཧཱུྃ་གིས་སྤེལ་ནསཿ
580

གནས་འདྲེན་
བསྡུས་པ།
ཧཱུྃ ཿཨོཾ་ན་མཿསརྦ་ཏ་ཐཱ་ག་ཏ་བྩོ་བི་ཤྭ་མུ་ཁེ་བྷྱཿ སརྦ་ཏཏྠཾ་ཨུངྒ་ཏེ་སྥ་ར༌ཎ༌ཧི༌མཾ༌ག༌ག༌ན༌ཁཾ༌སྭཱ༌ཧཱ༔ ཨོཾ༌སུམྦྷ༌ནི་སུམྦྷ་ཧཱུྃ༔ གྲྀཧྣ་གྲྀཧྣ་ཧཱུྃ༔ གྲྀཧྣ་པ་ཡ་གྲྀཧྣ་པ་ཡ་ཧཱུྃ༔ ཨཱ་ན་ཡ་ཧོ་བྷ་ག་
ཝཱན་བིདྱཱ་རཱ་ཛ་ཧཱུྃཕཊཿ ལྔ་པ་བགེགས་བསྐྲད་པ་ནི༔ ཧཱུྃ་ཧཱུྃ་ཧྲཱིཿ མཆོག་གསུམ་བདེན་པའི་བཀའ་ལ་ཉོནཿ གྲི་བདུད་སྲི་དང་གཤེད་མའི་ཚོགས༔ འགྲོ་ལ་གནོད་འཚེ་བགེགས་རྣམས་རིགསཿ
རང་རིག་བདེ་བའི་གནས་སུ་དེངས༔ ཧཱུྃ་ཧཱུྃ་སརྦ་སུ་ཁ་ཛྙཱ་ན་ས་མ་ཡ་ཧཱུྃ་ཕཊཿ དྲུག་པ་སྲུང་འཁོར་ནི༔ ཧོཿ སྣང་སྲིད་བདེ་ཆེན་གུར་ཁང་ཀློང་ཿ འཁོར་འདས་དག་མཉམ་ཆོས་སྐུར་ཤརཿ འཇིགས་མེད་
རྡོ་རྗེའི་བཙན་ས་ཟིན སྐྱེ་མེད་རིག་པ་འཆི་མེད་ཨཱཿ བཛྲ་ རཀྵ་རཀྵ་ཧཱུྃ༔ བདུན་པ་ངོ་སྤྲོད་ནི༔ རྒྱས་པ་གུད་དུ་གསལ༔ བསྡུ་ན་འདི་བཞིན་ནོ༔ ཀྱཻ་མཿ ཚེ་འདས་གཙོར་བྱས་འགྲོ་རྣམས་ཉོནཿ༔ སྣོད་
བཅུད་ཐམས་ཅད་མི་རྟག་གོ འདུས་བྱས་སྒྱུ་མའི་དཔེ་བཅུ་བཞིན༔ སྡུག་བསྔལ་རྣམ་པ་སྣ་ཚོགས་ཀུནཿ བག་ཆགས་མཚན་མའི་ལུས་ལས་གྲུབཿ ལུས་ངན་བོར་ལ་དགའ་བ་སྐྱེདཿ ལུས་
མེད་སེམས་ནི་མཁའ་ལྟར་དག༔ ཀ་དག་རིག་པ་ས་ལེ་བཿ ཡེ་ཤེས་སྒྱུ་མའི་རོལ་པ་ཅན དེ་ཡིས་ཚེ་རབས་བག་ཆགས་ཀུན༔ སྐད་ཅིག་གཅིག་གིས་རང་སར་གྲོལཿ འབྱུང་བ་འབྱུང་བར་ཐིམ་
581

གཏེར་ པདྨ་བདུད་འདུལ་གྱི་གསུང་ གསར།
པ་དང་ཿ༔ སྒྲ་འོད་ཟེར་གྱིས་གནོད་འཚེ་སོགསཿ སྡུག་བསྔལ་སྣ་ཚོགས་ཅི་བྱུང་ཡང་ཿ༔ ཐམས་ཅད་བདེན་མེད་སྟོང་པ་ཡིནཿ ཀུན་བཟང་ཧེ་རུ་ཀ་ལ་སོགསཿ ཞི་ཁྲོའི་ལྷ་ཚོགས་ཅི་འཆར་ཡང་ཿ༔ མེ་
ལོང་ངོས་ལྟར་རང་སྣང་ཡིན༔ རྫུ་འཕྲུལ་ཟང་ཐལ་འགྲོ་སོགས་དང་༔ འཇིགས་པའི་སྒྲ་བཞི་ཡ་ང་སོགས༔ རང་སྣང་འཁྲུལ་པ་མ་ཡིན་པའི༔ གཞན་ནས་འབྱུང་བ་གཅིག་ཀྱང་མེད༔ དེ་
བཞིན༌རང༌གི༌སེམས༌ལ༌ལྟོསཿ བལྟས་ཀྱང་མི་མཐོང་མཐོང་མ་མྱོང་ཿ ལྟ་བའི་རྒྱལ་པོ་དེ་ཀ་རང་༔ སེམས་ཉིད་སྟོང་གསལ་འཛིན་བྲལ་དེ༔ ཤེས་ན་གཅིག་ཤེས་ཀུན་གྲོལ་ཡིན རང་གྲོལ་བདེ་
བ༌ཆེན༌པོར༌གནསཿ རྟོགས༌ན༌སྐད་ཅིག་རྫོགས་སངས་རྒྱསཿ གསང་ཆེན་བླ་མེད་སྔགས་ཁྱད་ཆོསཿ དྲུག་ལྡན་གཞོན་ནུ་བུམ་པའི་སྐུ༔ གདོད་མའི་ཆོས་སྐུའི་རྒྱལ་ས་ཟིན༔ དོན་དམ་སངས་
རྒྱས༌ང༌ཉིད༌ཀྱིསཿ འགྲོ་རྣམས༌ཤེས༌་པ་བཞི་ལྡན་ངང་ཿ༔ བརྟུལ་ཞུགས་སྤྱོད་པས་བསྲེ་འཕོ་ཡིསཿ ཐེག་ཆེན་གདུལ་བྱའི་འགྲོ་དྲུག་ཀུན༔ མ་ལུས་སངས་རྒྱས་ཨེ་མ་ཧོ༔ བརྒྱད་པ་ལྷ་ཁྲུས་ནི༔
ཧོ༔ མཆོག་གསུམ་རྒྱལ་བ་སྲས་བཅས་དང་ཿ༔ རྩ་གསུམ་ཞི་ཁྲོའི་ལྷ་ཚོགས་ལཿ དག་པ་གཉིས་ལྡན་བུམ་པའི་ཆུསཿ འགྲོ་རྣམས་གྲོལ་ཕྱིར་སྐུ་ཁྲུས་གསོལཿ ཨོཾ་ན་མཿསརྦ་ཏ་ཐཱ་ག་ཏ་ཨ་བྷི་
582

ཥེ་ཀ་ཏེ་ས་མ་ཡ་ཤྲི་ཧཱུྃ༔ ཧོ༔ ཡང་དག་སེམས་ཀྱིས་སྐུ་ཕྱིས་ནས༔ བྱིན་རླབས་ཡེ་ཤེས་འགྲོ་ལ་སྩོལ༔ ཨོཾ་ཧཱུྃ་ཧཱུྃ་ཤྲཱི་ཨཱཿ ཀཱ་ཡ་བྷི་ཤྭ་དྷ་ནི་ཡེ་སྭཱ་ཧཱ ཧོ ཐབས་ཀྱི་ཟླ་བའི་བདུད་རྩིའི་
སྨནཿའགྲོ་ཀུན་ཉོན་མོངས་སེལ་ཕྱིར་བྱུག༔ ཤེས་རབ་ཉི་མའི་ཆོས་གོས་གསོལཿ འགྲོ་རྣམས་བདེ་དྲོད་ལྡན་པར་ཤོགཿ ཨོཾ་བཛྲ་ཝསྟི་ཏ་ཡེ་ཧཱུྃ༔ དགུ་པ་གཤིན་ཁྲུས་དང་དུག་སྦྱང་ནི༔ ཧོ༔ དྲི་མེད་
རང་རིག་བུམ་པའི་ཀློང་༔ རྩ་གསུམ་ཞི་ཁྲོའི་ཆུ་རྒྱུན་འདིས༔ ཆེ་གེས་གཙོར་བྱས་འགྲོ་ཀུན་གྱི༔ སྒོ་གསུམ་དྲི་མ་དག་གྱུར་ཅིག༔ མཆོག་གསུམ་ཐུགས་རྗེའི་ཆུ་རྒྱུན་འདིས བདུད་བཞིའི་དྲི་
མ་དག་གྱུར་ཅིག༔ ཡེ་ཤེས་ལྔ་ཡི་ཆུ་བོ་འདིས༔ དུག་ལྔའི་དྲི་མ་དག་གྱུར་ཅིག ཕ་རོལ་ཕྱིན་བཅུའི་ཆུ་བོ་འདིས༔ དྲི་མ་རྣམ་བཅུ༌དག༌གྱུར༌ཅིག དག༌པ༌གཉིས༌ལྡན༌ཆུ༌བོ་འདིས སྒྲིབ་
གཉིས་དྲི་མ་དག་གྱུར་ཅིགཿ བདེ་སྟོང་དགའ་བཞིའི་ཆུ་བོ་འདིས༔ ཉམས་ཆགས་དྲི་མ་དག་གྱུར་ཅིག ཅེས་སོ རིགས་ལྔ་ཡབ་ཡུམ་སྐུ་དང་ས་ཆུ་མེ་རླུང་ཐོགས་ལཿ ན་མོ མཆོག་གསུམ་རྒྱ་མཚོའི་
བདེན་པ་ཡིསཿ ཚེ་འདས་གཙོར་བྱས་འགྲོ་རྣམས་ཀྱི༔ ཉོན་མོངས་བརྒྱད་ཁྲི་བཞི་སྟོང་སོགསཿ དུག་རྣམས་མ་ལུས་དག་གྱུར་ཅིགཿ ཨོཾ་བཛྲ་ས་ཏྭ་ས་མ་ཡ་ཤུདྡྷེ་ཨཱཿ སྤྲོས་པ་ལ་དགའ་ན་ཡིག་་་
583
གནས་འདྲེན་

གཏེར་ པདྨ་བདུད་འདུལ་གྱི་གསུང་ གསར།
བརྒྱ་དང་ཀཾ་ཀ་ནི་སོགས་བཟླས་པའོ༔ བཅུ་པ་ཆོས་བཤད་པ་ནི༔ ཀྱཻ་མཿ ཚེ་འདས་གཙོར་བྱས་འགྲོ་ཀུན་གྱི༔ སྡིག་སྒྲིབ་མ་ལུས༌དག༌པ༌ཡིན བསྐལ༌པ༌སྟོང༌གི༌མུན་པ་ཡང་༔ སྒྲོན་མེ་གཅིག་གིས་
བསལ་བ་བཞིནཿ ཚེ་རབས་ཀུན་ཏུ་མ་རིག་སེམསཿ སྐད་ཅིག་རིག་པས་གྲོལ་བ་ཡིན ཀུན་རྫོབ་ཕྱི་ཡི་དཀྱིལ་འཁོར་འདི༔ ཐབས་དང་ཤེས་རབ་བརྡ་དང་རྟགསཿ དོན་དམ་རང་ཞལ་
ཆོས་ཀྱི་སྒོ བརྒྱད་ཁྲི་བཞི་སྟོང་མཆོད་རྟེན་གྱི༔ ཞལ་ཕྱེས་མཐའ་བྲལ་དབུ་མའི་ཀློང་༔ བདེ་སྟོང་ཏིང་འཛིན་དཀྱིལ་འཁོར་ལ༔ གསལ་ཁྱབ་ཡེ་ཤེས་སྤྱན་གྱིས་ལྟོས༔ སྔོན་ཚེ་རྒྱལ་བ་ཐམས་ཅད་
ཀྱིས༔ དཔག་མེད་བསགས་པའི་སྡིག་ཆེན་རྣམསཿ ངན་སོང་ན་རག་གནས་ནས་དྲངསཿ དབང་བསྐུར་བདེ་ཆེན་དབྱིངས་སུ་སྤརཿ དེ་ཡི་རྒྱལ་ཚབ་བདག་ཉིད་ཀྱིས འཁོར་བར་འཁྱམས་
པའི་སེམས་ཅན་རྣམསཿ རིགས་དྲུག་གནས་ནས་འདྲེན་པར་བགྱི མཆོག་གསུམ་རྒྱ་མཚོ་སྲས་འཁོར་བཅསཿ རྩ་གསུམ་ཞི་ཁྲོའི་ལྷ་ཚོགས་དང་ཿ༔ སྤྲུལ་སྐུ་ཐུབ་ཆེན་དྲུག་པོ་ལ༔ རིག་པ་
རང་ངོ་ཤེས་བཞིན་དུ༔ རྩེ་གཅིག་གསོལ་བ་མྱུར་དུ་ཐོབཿ སངས་རྒྱས་སྐུ་དང་གཉིས་མེད་དུ༔ རྫོགས་སངས་རྒྱས་པའི་ཆོས་སྟོན་ནོ༔ བཅུ་གཅིག་ཚེ་འདས་གཙོར་བྱས་སེམས་ཅན་ཐམས་ཅད་རིགས་དྲུག་
584

གི་གནས་ནས་འདྲེན་པ་ནི༔ ཐུབ་པ་དྲུག་ལ་ཞལ་ཟས་ཕུལ་ནས༔ ཧོ ཕྱོགས་དུས་རྒྱལ་བ་སྲས་བཅས་དང་ཿ༔ ཐུབ་པ་དྲུག་ལ་སྐྱབས་སུ་མཆི༔ བདག་གཞན་འགྲོ་ཀུན་ཚོགས་རྫོགས་
ཕྱིརཿརོ་བརྒྱ་ལྡན་པའི་ཞལ་ཟས་སོགསཿ སྣང་སྲིད་རྣམ་དག་མཆོད་པ་འབུལཿ མཉེས་ནས་ཚེ་འདས་གཙོར་བྱས་པའི མཁའ་མཉམ་སེམས་ཅན་ཐམས་ཅད་ལཿ འགྲོ་དྲུག་རང་གྲོལ་དབང་
བསྐུར་བསཿ རྒྱལ་ཀུན་ཡོན་ཏན་ཅི་འདྲ་བཞིནཿ འགྲོ་རྣམས་ཀུན་གྱིས་ཐོབ་པར་ཤོག༔ ཨོཾ་མུ་ནི་ཡེ་ཀྱཻ་བྲྀ་ཏྟུཾ་ཧཱུཾ་ཧཱུཾ་ཡེ་སྭཱ་ཧཱ བཅུ་གཉིས་གླུད་གཏོར་བཏང་ནས་ས་བོན་བསྲེག་པ་ནིཿ ཨོཾ་ཨཱཿཧཱུྃ འཛད་མེད་
ནམ་མཁའི་མཛོད་བཞིན་དུ༔ དངོས་འབྱོར་ཡིད་སྤྲུལ་གླུད་གཏོར་འདིས ཆེ་གེས་གཙོར་བྱས་འགྲོ་རྣམས་ཀྱི ལས་ངན་སྡུག་བསྔལ་རྣམ་དྲུག་སོགསཿ ལན་ཆགས་མ་ལུས་ཀུན་བྱང་ནསཿ
མཆོག་གསུམ་ཐུགས་རྗེའི་འོད་ཟེར་གྱིས༔ རིགས་དྲུག་ས་བོན་བག་ཆགས་བཅས༔ བསྐལ་པ་འཇིག་ལྟར་མེད༌པར་གྱུརཿ ཨོཾ་ཨཱཿཧཱུྃ་སྭཱ་ཧཱ བཅུ་གསུམ་རིགས་དྲུག་གི་སྐྱེ་སྒོ་གཅོད་པ་ནི༔ ཧོ༔ མཆོག་
གསུམ་བདེན་པས་འགྲོ་དྲུག་གི འཁོར་བའི་སྐྱེ་སྒོ་ཆོད་གྱུར་ཅིག༔ ཅེས༔ རིགས་དྲུག་གནས་འདྲེན་གྱི་རིམ་པའི་སྦྱོར་བ་སྔོན་དུ་སོང་བའི་ལེའུ་སྟེ་དང་པའོ༔ ས་མ་ཡཿ༔ རྒྱ་རྒྱ་རྒྱ༔ ༈ aག སྤྱི་དོན་གཉིས་ ་་
585
གནས་འདྲེན་

གཏེར་ པདྨ་བདུད་འདུལ་གྱི་གསུང་ གསར།
པ་དངོས་གཞི་ལཿ དབང་གི་སྤྱི་དོན་བཅུར་བསྟན་པའི༔ དང་པོ་མཎྜལ་ཕུལ་ནས་རྗེས་ཟློས་ནི༔ ཨེ་མཿ ཀུན་མཁྱེན་ཡེ་ཤེས་ཐུགས་རྗེ་ཅན༔ འཁོར་བའི་སེམས་ཅན་མ་ལུས་པ༔ དྲངས་ནས་བདེ་ཆེན་ཐར་
པའི་ལམཿ དཀྱིལ༌འཁོར༌དབང༌དང༌དངོས་གྲུབ་སྩོལཿ གཉིས་པ་གནང་བ་སྦྱིན་པ་ནི༔ ཀྱཻ་མ༔ ཚེ་འདས་གཙོར་བྱས་འགྲོ་རྣམས་ཀུན༔ རྡོ་རྗེའི་ཐེག་པའི་ཟབ་ལམ་འདི༔ སྐད་ཅིག་དྲན་
པས་སངས་རྒྱས་སོ༔ དེ་བཞིན་བསྐལ་བཟང་ཨེ་མ་ཧོཿ གསུམ་པ་སྐྱབས་སེམས་དང་སྡོམ་བཟུང་སོགས་ནི༔ ན་མོ རང་རིག་ལྷ་ལ་སྐྱབས་སོང་ནས༔ བྱམས་དང་སྙིང་རྗེའི་བྱང་ཆུབ་ངང་ཿ༔ འགྲོ་བ་
སྒྲོལ་བའི་སེམས་བསྐྱེད་མཛོདཿ༔ རྣམ་དག་སེམས་ལ་སྡོམ་ཀུན་འདུས༔ བསྲུང་དུ་མེད་པ་མཁའ་ལྟར་དག དལ་ཆེན་མཐོང་བརྡར་མིག་དར་བཅས༔ མེ་ཏོག་ཕྲེང་འཛིན་དང་ལྡན་ཅིང༌༔
སྨིན་གྲོལ་གདམས་ངག་བཅུད་ལོང་ཤིགཿ ཨོཾ་བཛྲ་ཤྲཱི་ཧེ་རུ་ཀ་ཧཱུྃ་ཕཊཿ བཞི་པ་ཚེ་འདས་གཙོར་བྱས་སེམས་ཅན་ཐམས་ཅད་ལྷ་རུ་གསལ་བ་ནི༔ ཨཱཿ འཁོར་འདས་མཉམ་བརྡལ་ཡེ་ཤེས་རྩལཿ རང་
རིག་བླ་མ་ཀུན་ཏུ༌བཟང་ཿ༔ རང་སེམས་སངས་རྒྱས་བཞུགས་མདུན་དུཿ ཚེ་འདས་གཙོར་བྱས་འགྲོ་དྲུག་ཀུནཿ རྡོར་སེམས་རེ་གྱུར་ལུས་དལ་ལཿ ཞི་ཁྲོ་ཡོངས་རྫོགས་ལྷར་གསལ་བསྒོམཿ
586

གནས་འདྲེན་
བསྡུས་པ།
ལྔ་པ་སྤྱན་འདྲེན་པ་ནི༔ ཧཱུྃ་ཧྲཱིཿ རང་སྣང་དོན་གྱི་འོག་མིན་ཞིང་༔ སྤྲོས་བྲལ་ཆོས་སྐུའི་ཕོ་བྲང་ནས༔ རང་སེམས་སངས་རྒྱས༌ངོ༌བོ༌ཉིདཿ སྣང་སྟོང་ཀུན༌བཟང་ཡབ་ཡུམ་ལཿ རྩ་
གསུམ་ཞི་ཁྲོའི་ཚོགས་ཀྱིས་བསྐོར༔ འགྲོ་རྣམས་གྲོལ་ཕྱིར་གཤེགས་སུ་གསོལཿ བཛྲ་ས་མ་ཡ་ཛ་ཛཿ དྲུག་པ་དཀྱིལ་འཁོར་སྒོ་འབྱེད་སོགས་ནི༔ ཛཿ གསང་མཆོག་དལ་ཕྱེས་མེ་ཏོག་དོརཿ འོད་
གསལ་རང་ཞལ་ལྷ་མཇལ་བའི༔ ཆེ་གེས་གཙོར་བྱས་འགྲོ་རྣམས་ལ༔ གསང་མཚན་རང་རིག་ཡེ་ཤེས་གནས༔ སྒྲིབ་བསལ་ཡེ་ཤེས་སྤྱན་གྱིས་ལྟོསཿ ལྟ་བ་རང་ཞལ་མེ་ལོང་དལཿ མཐོང་
བ་ཙམ་གྱིས་མ་བསྒོམས་ཀྱང་ཿ༔ སྐད་ཅིག་གཅིག་གིས་རྫོགས་སངས་རྒྱསཿ དེ་བཞིན་བརྡ་དོན་ཤེས་པར་གྱིསཿ དོན་དམ་རང་རིག